# Aorist

### Izvor: Wikipedija

Glagolska vremena
Perfekt
Imperfekt
Pluskvamperfekt
Aorist
Prezent
Futur prvi
Futur drugi

Aorist (grč. ἀόριστος, aoristos = neodređen, neograničen) prošlo je glagolsko vrijeme koje postoji u nekim jezicima (npr. hrvatski, bugarski, lužičkosrpski, starogrčki).

## [uredi] U ostalim jezicima

U bugarskom i lužičkom jeziku koristi se kao glavno prošlo vrijeme i razlikuje se bitno u značenju od perfekta. Ta je razlika postojala u praslavenskom, ali u većini njegovih potomaka ili je aorist nestao ili se njegovo značenje promijenilo i približilo perfektovom.

## [uredi] U hrvatskom jeziku

Aorist ili prošlo svršeno vrijeme glagola u standardnom hrvatskom jeziku tvori se od svršenih glagola, uglavnom od infinitivne osnove i nastavaka:

- -h, , , -smo, -ste, -še
- -oh, -e, -e, -osmo, -oste, -oše

## [uredi] Aorist pomoćnih glagola

Aorist pomoćnih glagola biti i htjeti:

lice | jednina | množina
--- | --- | ---
1. | bih | bismo
2. | bi | biste
3. | bi | bi/biše

lice | jednina | množina
--- | --- | ---
1. | htjedoh | htjedosmo
2. | htjede | htjedoste
3. | htjede | htjedoše

## [uredi] Oblici s nastavcima -h

Nastavak -h imaju glagoli kojima infinitivna osnova završava na samoglasnik.

Primjer za glagol učiniti:

lice | jednina | množina
--- | --- | ---
1. | učinih | učinismo
2. | učini | učiniste
3. | učini | učiniše

U 2. i 3. licu jednine provodi se palatalizacija ako osnova završava na k, g, h:

- rekoh - reče, ispekoh - ispeče, stigoh - stiže

## [uredi] Oblici s nastavcima -oh

Nastavak -oh imaju glagoli kojima osnova završava na suglasnik.

Primjer za glagol reći:

lice | jednina | množina
--- | --- | ---
1. | rekoh | rekosmo
2. | reče | rekoste
3. | reče | rekoše

## [uredi] Uporaba u standardnom jeziku

- Aorist je prošlo svršeno vrijeme i kao takvo može se tvoriti samo od svršenih glagola. Treba se koristiti za izražavanje radnje koja se svršila u prošlosti, naročito netom svršene radnje:

  Upravo pročitah vrlo smiješan novinski članak.

- Sličnost tvorbenih nastavaka i neshvaćanje uloge glagolskog vida nerijetko dovodi do nepravilne uporabe aorista umjesto imperfekta:

  U mladosti oni čitaše mnoge stripove.

  U ovom primjeru radnja nije svršena, već traje neko vrijeme u prošlosti (dio subjektove mladosti ili cijelu mladost), stoga treba koristiti imperfekt. No, umjesto imperfektnog nastavka neispravno je korišten aoristni nastavak -še.

- Aorist se zbog svoga arhaična prizvuka sve rjeđe rabi u svakodnevnom govoru i zamjenjuje ga perfekt:

  Upravo sam pročitao vrlo smiješan novinski članak.

- Zanimljiva je suvremena pojava sve češća uporaba aorista u SMS-porukama, jer je kraći glagolski oblik od perfekta (vidi: vanjske poveznice)

- U hrvatskom standardnom jeziku aorist glagola biti služi za tvorbu kondicionala. U narječjima hrvatskog narodnog jezika za tvorbu kondicionala ne služi aorist nego konjunktiv glagola biti (vidi: hrvatski konjunktiv, aorist i kondicional).

## [uredi] Vanjske poveznice

- SMS vratio aorist i imperfekt u hrvatski jezik

Dobavljeno iz "http://hr.wikipedia.org../../../a/o/r/Aorist.html"

Kategorija: Glagolska vremena i načini

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Dansk
- Deutsch
- English
- Suomi
- Français
- Italiano
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Русский
- Srpskohrvatski / Српскохрватски
- Српски / Srpski
- Українська